text: Den 18-årige forbrændte mand fra Padborg Station er i livsfare
  11 april 2015 kl. 06.38
  Den unge mand der kravlede op på en togvogn, der holdt på stationen, er overført til Rigshospitalets brandsårsafdeling med 2. gradsforbrændinger på 30 % af kroppen.
  Den 18-årige kom kort før midnat gående på Jernbanegade i Padborg sammen med en kammerat, hvor den 18-årige ved en pludselig indskydelse kravler op på en togvogn.
  Det er højst sandsynlig for ikke at falde ned griber, han fast i de strømførende ledninger og får 25.000 kW igennem sig.
  Den unge mand har 2. gradsforbrændinger på 30 % af kroppen. især overkroppen, ben og skridet er hårdt forbrændte.
  Den vagthavende ved Syd- og Sønderjyllands Politi oplyser til TV SYD, at den 18-årige nu ligger på Rigshospitalets brandsårsafdeling, hans tilstand betragtes som stabil, men han er fortsat i livsfare.
  Politiet er nu ved at kortlægge det nøjagtige hændelsesforløb, da det endnu er uvist, hvorfor den unge mand kravelede op på en togvogn og tog fat i de farlige strømførende ledninger.
  